[{"text_idx": "#000001", "text": "Dechreuodd y diwrnod gyda \u2018disgo tawel\u2019 a gynhaliwyd yn adran Sylfaen PCDDS mewn partneriaeth ag Oriel Gelf Glynn Vivian. Bwriad y gweithgaredd oedd llacio sgiliau arlunio \u2013 drwy wisgo cyrn pen oedd wedi\u2019u tiwnio i amrywiaeth o wahanol sianelau cerddoriaeth, anogwyd y myfyrwyr i arlunio unrhyw beth a ddeuai i\u2019r meddwl. Yna bu Bella a Tim yn arwain y grw\u0302p drwy gyfres o ymarferion arlunio."}, {"text_idx": "#000002", "text": "Cyflwynodd Tim y ffilm Psycho gan dynnu sylw arbennig at yr olygfa yn y gawod. Anogodd bawb i ystyried sut roedd yr olygfa wedi\u2019i hadeiladu a\u2019r syniad o \u2018fframiau\u2019. Pwysleisiodd Tim bwysigrwydd sain a sut mae\u2019n gyfrifol am ddal y lluniau llonydd (neu fframiau) unigol hyn at ei gilydd."}, {"text_idx": "#000003", "text": "Rhennir y dosbarth yn ddau grw\u0302p. Mae grw\u0302p Tim yn dechrau gyda gweithgaredd animeiddio byr. Mae hwn yn seiliedig ar y portreadau a arluniwyd ynghynt yn y diwrnod. Anogir myfyrwyr Bella i drin hunluniau wedi\u2019u hargraffu gan ddefnyddio pen/inc/siswrn. Gan ddefnyddio fideo Justin Bieber Where are you now? i gyfeirio ato, cyfunir y ddau weithgaredd. Mae\u2019r cyfranogwyr yn dewis ffilm fer ddwy funud sydd, yn eu barn nhw, yn eu hadlewyrchu nhw eu hunain. Yna, maen nhw\u2019n tocio hon i 20 eiliad gan ddefnyddio meddalwedd Premier. Gan weithio ar un ffra\u0302m yr eiliad, mae 20 o fframiau wedyn yn cael eu hargraffu a\u2019u hailwampio gan ddefnyddio technegau roeddent wedi\u2019u hymarfer yn sesiwn Bella ynghynt. Wedyn, mae\u2019r rhain yn cael eu hail-sganio a\u2019u cynhyrchu fel ffilmiau byr sydd wedi\u2019u \u2018hadfeddiannu\u2019."}, {"text_idx": "#000004", "text": "Celf Wisgadwy gydag Anna Lewis"}]